Pantelotteriet

Pantelotteriet er et lotteri der tomme bokser og flasker brukes som innsats i panteautomater. Det ble lansert i april 2008. 

Pantelotteriet er tilgjengelig i over 3 000 panteautomater hos REMA 1000, Kiwi, Meny, SPAR, Eurospar, Coop Extra, Coop Prix, Coop Mega, Joker, Matkroken og Nærbutikken.  

Det var Olav Thon som i sin tid tok initiativ til etablering av pantelotteriet. Hensikten var både å bidra til økt panting av bokser og flasker, og å generere automatiske inntekter til veldedige organisasjoner. 

 Fordeling av inntekter 
alt=Robert Mood, Røde Kors|miniatyr|Pantelotteriet er en viktig inntektskilde for Norges Røde Kors. I bildet er Robert Mood, tidligere president i Norges Røde Kors.
På de offisielle nettsidene, formidles fordelingen av inntektene fra lotteriet slik: 

 35 % av bruttoinntektene går til gevinster.
 35,5 % av bruttoinntektene går til Røde Kors (53,08 % av inntektene etter gevinster).
 Halvparten av disse går til lokallag der automatene er plassert. 
 9,75 % går til butikkene.
 19,75 % går til Norsk Pantelotteri AS.

Norsk Pantelotteri AS eies av Røde Kors (40 %) og Thon Holding (60 %), og har konsesjon fra Lotteri- og stiftelsestilsynet.

 Beskrivelse av lotteriet 
Pantere kan enten bruke den ordinære panteknappen som gir penger for tomgodset, eller trykke på Røde Kors-knappen for deltakelse i Pantelotteriet. Velger man Pantelotteriet blir de tomme boksene og flaskene brukt som innsats i lotteriet. Pris per lodd er 50 øre. Om det blir gevinst eller ikke, vises umiddelbart på lappen som kommer ut av panteautomaten. Gevinster opp til  kroner utbetales i kassen. 

Pantelotteriet har en konsesjon på ni år, gjeldende fra februar 2017. Premieplanen har 12 toppgevinster på én million kroner, 300 gevinster på  kroner,  gevinster på  kroner,  gevinster på 100 kroner, og  lodd med premier på 50 kroner.

 Historikk 
I 2002 leverte Olav Thon Gruppen ved Norsk Underholdningsspill AS sin første søknad om etablering av pantelotteri til Lotteri- og stiftelsestilsynet. I juli 2007 ble det gitt tillatelse til etablering av Pantelotteriet. Samme høst ble det etablert avtaler med REMA 1000 og ICA Norge, og i 2008 ble Pantelotteriet offisielt lansert. I 2011 ble Pantelotteriet tilgjengelig i alle Kiwi-butikker, i 2009 i Meny-butikker i NorgesGruppen, fra 2014 også i SPAR-butikker. I 2021 kom også Pantelotteriet til Coop Extra, Prix og Mega. I februar 2017 ble Pantelotteriet tildelt ny lotteritillatelse fra Lotteritilsynet, med ni års varighet.

Etter at den første toppgevinsten på 2 millioner kroner gikk i 2012, ble gevinstplanen endret til flere gevinster på én million. Etter over 15 års drift har Pantelotteriet gitt over 850 millioner kroner i støtte til Norges Røde Kors, og har blitt en av organisasjonens viktigste inntektskilder.

 Referanser 

 Eksterne lenker 



Kategori:Lotterier
Kategori:Norske pengespill
Kategori:Norges Røde Kors
Kategori:Selskaper etablert i 2008